**Marouane Fellaini-Bakkioui** (arab. مروان فلاني‎, 22. marraskuuta 1987 Etterbeek, Belgia) on belgialainen jalkapalloilija, pelipaikaltaan keskikenttäpelaaja. Fellaini edustaa Kiinan Superliigassa pelaavaa Shandong Luneng Taishan FC:tä

Ura
---

Fellainin Belgian-uran jälkeen hänestä olivat kiinnostuneet seurat Manchester United, Aston Villa, Real Madrid, Tottenham ja Bayern München. Fellaini allekirjoitti viiden vuoden ja 15 miljoonan euron sopimuksen Evertonin kanssa vuonna 2008, ja hänestä tuli Belgian historian kallein pelaaja ja Evertonin kallein värväys. Fellaini debytoi Evertonissa Valioliigassa Stoke Cityä vastaan syyskuussa 2008 ja teki ensimmäisen maalinsa Newcastle Unitedia vastaan lokakuussa. Kauden viimeisessä ottelussa FA Cupin finaalissa Fellaini oli Evertonin aloituskokoonpanossa Chelseaa vastaan. Fellaini oli alustamassa joukkueensa avausosumaa, jonka teki jo 25 sekunnilla Louis Saha. Chelsea voitti ottelun. Kauden päätteeksi hänet nimettiin joukkueen vuoden nuoreksi pelaajaksi.

Kaudella 2009–2010 paikallisottelussa Liverpoolia vastaan Fellaini loukkaantui Sotirios Kirgiakosin taklauksesta ja oli sivussa puoli vuotta.

Manchester United teki elokuussa 2013 tarjouksen sekä Fellainista että hänen joukkuetoveristaan, puolustaja Leighton Bainesistä. Everton kuitenkin hylkäsi yhteensä 28 miljoonan punnan tarjouksen "loukkaavana ja pilkallisena". Tarjousten takana oli Unitedin uusi manageri David Moyes, joka siirtyi seuraan kesällä juuri Evertonista. Lopulta Fellaini siirtyi Unitediin 27,5 miljoonalla punnalla.

Fellaini oli kaudella 2013–2014 useita kertoja loukkaantuneena, ja pelasi vain 16 valioliigaottelua. Hänen kauttaan pidettiin "floppina", ja uuden managerin Louis Van Gaalin huhuttiin aikovan myydä hänet. Hän pelasi kuitenkin seuraavalla kaudella Unitedissa 27 valioliigaottelua, joissa teki kuusi maalia. Kaudella 2015–2016 hän pelasi 18 valioliigaottelua, joissa teki yhden maalin sekä kuului FA Cupin voittaneeseen Unitedin joukkueeseen. Kaudella 2016–2017 hän pelasi valioliigassa 28 ottelua, ja teki yhden maalin. Eurooppa-liigassa hän pelasi 11 ottelua, myös voittoisan loppuottelun AFC Ajaxia vastaan. Liigacupin voittojuhlissa hän pääsi viime hetkillä kentälle. Kaudella 2017–2018 hän kärsi useista loukkaantumisista, ja pelasi vain 16 valioliigaottelua, joissa teki neljä maalia. Kaudella 2018–2019 hän ehti pelata 14 ottelua Valioliigassa ja viisi peliä Mestarien liigassa.

Helmikuussa 2019 tuolloin 33-vuotias Fellaini siirtyi kiinalaiseen Shandong Lunengiin. Ensimmäisellä kaudellaan hän viimeisteli seitsemän maalia 22 Kiinan Superliigan ottelussa. 

### Maajoukkueura

Fellaini edusti maajoukkuetasolla Belgian maajoukkuetta. Ensimmäisen A-maaottelunsa hän pelasi Tšekkiä vastaan helmikuussa 2007 ja kuului sen jälkeen maajoukkueen runkopelaajiin. Ensimmäisen maaottelumaalinsa hän teki EM-karsintaottelussa Portugalia vastaan kesäkuussa 2007. Hän edusti Belgiaa vuoden 2008 kesäolympialaisissa. MM-kilpailuissa 2014 hän pelasi Belgian kaikissa viidessä ottelussa, ja teki myös maalin ottelussa Algeriaa vastaan. EM-kilpailuissa 2016 hän pelasi kolme ottelua. Hän pelasi viisi ottelua Belgian pronssijoukkueessa MM-kilpailuissa 2018, ja teki maalin ottelussa Japania vastaan.

Fellaini pelasi kaikkiaan 87 maaottelua ja teki niissä 18 maalia. Hän ilmoitti maaliskuussa 2019 lopettavansa maajoukkueuransa

Tausta
------

Hänen vanhempansa ovat kotoisin Marokosta. Fellaini palkittiin vuonna 2008 Belgian pääsarjassa hyvistä otteista Ebony Shoella, joka myönnetään kauden parhaalle afrikkalaiselle tai afrikkalaista sukujuurta olevalle pelaajalle. Hänen isänsä Abdellatif on pelannut maalivahtina muun muassa Raja Casablancassa ja Hassania Agadirissa.

Saavutukset
-----------

Standard Liège
* Belgian pääsarjamestaruus: 2007–2008, 2008–2009

Manchester United
* Eurooppa-liiga: 2017
* FA Cup: 2016
* Englannin liigacup: 2017
* FA Community Shield: 2016

Belgia
* MM-pronssi 2018

Lähteet
-------

1. ↑  McLeod, Scott: Fellaini becomes record signing  2.9.2008. Everton.  Arkistoitu 25.9.2013. Viitattu 16.1.2011. (englanniksi)
2. ↑  Marouane Fellaini Soccerbase.  Arkistoitu 7.9.2009. Viitattu 16.1.2011. (englanniksi)
3. ↑  Barder, Russell: Everton 2-2 Newcastle BBC Sport. Viitattu 16.1.2011. (englanniksi)
4. ↑  Veevers, Nicholas: Chelsea comeback to lift The Cup  30.5.2009. TheFA.com. Viitattu 16.1.2011. (englanniksi)
5. ↑  King, Dominic: Fulham FC v Everton FC: Young gun to marked man for Fellaini  23.5.2009. Liverpool Echo. Viitattu 16.1.2011. (englanniksi)
6. ↑  Edwards, John: Everton star Marouane Fellaini ruled out for six months after clash with Liverpool bruiser Sotirios Kyrgiakos  17.2.2010. Daily Mail. Viitattu 16.1.2011. (englanniksi)
7. ↑  Jackson, Jamie: Everton reject United's 'insulting' £28m bid for Fellaini and Baines *The Guardian*.  19.8.2013. Guardian News and Media.  (englanniksi)
8. ↑  Manchester United complete £27.5m deal for Everton's Marouane Fellaini *theguardian.com*.  2.9.2013. Viitattu 26.10.2015. (englanniksi)
9. 1 2  M. Fellaini *nr.soccerway.com*. Viitattu 26.10.2015. (englanniksi)
10. ↑  Brittilehdistö: Louis van Gaal pyytänyt ManU:a myymään Fellainin *yle.fi*.  3.7.2014. Viitattu 26.10.2015.
11. 1 2  Marouane Fellaini Transfermarkt-sivustolla (englanniksi)
12. 1 2  Fellaini, Marouane *national-football-teams.com*. Viitattu 6.6.2016. (englanniksi)
13. ↑  Marouane Fellaini *sports-reference.com*.  Arkistoitu 13.12.2012. Viitattu 26.10.2015. (englanniksi)
14. ↑  Stokkermans, Karel: Belgium - Record International Players  23.8.2018. RSSSF. Viitattu 31.10.2018. (englanniksi)
15. ↑  "Oikea hetki antaa tilaa seuraavalle sukupolvelle" - Marouane Fellaini jättää Belgian maajoukkueen *sportti.com*.  8.3.2019. Viitattu 22.3.2020.
16. ↑  Collins' calling  21.12.2008. Scotland on Sunday.  Arkistoitu 9.6.2011. Viitattu 18.9.2009. (englanniksi)

Aiheesta muualla
----------------

* Belgian elävä meemi on kannattajien hylkimä pörröpää, jota valmentajat kuitenkin rakastavat yle 9.7.2018

  

Belgian joukkue – Jalkapallon MM-kilpailut 2014
1 Courtois |
2 Alderweireld |
3 Vermaelen |
4 Kompany |
5 Vertonghen |
6 Witsel |
7 De Bruyne |
8 Fellaini |
9 Lukaku |
10 Hazard |
11 Mirallas |
12 Mignolet |
13 Bossut |
14 Mertens |
15 Van Buyten |
16 Defour |
17 Origi |
18 Lombaerts |
19 Dembélé |
20 Januzaj |
21 Vanden Borre |
22 Chadli |
23 Ciman |
Valmentaja Wilmots

Belgian joukkue – Jalkapallon EM-kilpailut 2016
1 Courtois |
2 Alderweireld |
3 Vermaelen |
4 Nainggolan |
5 Vertonghen |
6 Witsel |
7 De Bruyne |
8 Fellaini |
9 R. Lukaku |
10 Hazard |
11 Carrasco |
12 Mignolet |
13 Gillet |
14 Mertens |
15 Denayer |
16 Meunier |
17 Origi |
18 Kabasele |
19 Dembélé |
20 Benteke |
21 J. Lukaku |
22 Batshuayi |
23 Ciman |
Valmentaja Wilmots

Belgian joukkue – Jalkapallon MM-kilpailut 2018
1 Courtois |
2 Alderweireld |
3 Vermaelen |
4 Kompany |
5 Vertonghen |
6 Witsel |
7 De Bruyne |
8 Fellaini |
9 Lukaku |
10 E. Hazard |
11 Carrasco |
12 Mignolet |
13 Casteels |
14 Mertens |
15 Meunier |
16 T. Hazard |
17 Tielemans |
18 Januzaj |
19 Dembélé |
20 Boyata |
21 Batshuayi |
22 Chadli |
23 Dendoncker |
Valmentaja Martínez